Паста за зъби с черноморска луга Anchialo само за 5.50 лв. | Salvita.bg\nПаста за зъби с черноморска луга Anchialo повишава резистентността на зъбния емайл и предотвратява развитието на кариеси, намалява отока, укрепва венците и спира кървенето им.\nЧерноморската луга в състава й нормализира киселинно-алкалния баланс в устната кухина, спомага за поддържането на нормалната микрофлора в устата, заздравява зъбния емайл и значително намалява вероятността от поява на кариес.\nколичество за Паста за зъби с черноморска луга Anchialo\nКод: 136 Тегло: 0.100 Категории: Продукти с луга, Козметика и красота Етикет: Anchialo\nСъдържа 35% стабилизирана черноморска луга от солниците на Поморийското и Атанасовското езеро. БЕЗ ПАРАБЕНИ, БЕЗ ФЛУОРИДИ И БЕЗ ИЗКУСТВЕНИ ПОДСЛАДИТЕЛИ.\nЧерноморската луга нормализира киселинно-алкалния баланс в устната кухина, спомага за поддържането на нормалната микрофлора в устата, заздравява зъбния емайл и значително намалява вероятността от поява на кариес. “Фармакологичните изследавния на медицинската луга показват, че тя има добра биологична поносимост, стимулиращо действие върху ензимната активност на слюнката и защита на тъканната повърхност на устната кухина, т.е. активира естествените имунозащитни механизми в устната кухина.” Биохимично изследване на Поморийската езерна луга-Кирчев П., Химитлийска Хр., Странски Д.\n∎ унищожава бактериите\n∎ предотвратява развитието на кариеси\n∎ укрепва венците и спира кървенето им\n∎ намалява свръхчувствителността на зъбите\n∎ повишава резистентността на зъбния емайл\n∎ нормализира състоянието на микрофлората\nИзползвайте 2-3 пъти дневно с четка за зъби. За максимален ефект и защита е препоръчително да се използва в комбинация с вода за уста с черноморска луга Anchialo.\nAqua, Hydrated silica, Glycerin, Sorbitol, Magnesium sulfate, Magnesium chloride, Calcium glycerophosphate, Sodium lauryl sulfate, Sodium chloride, Titanium dioxide, Hydroxyethylcellulose, Aroma, Mentha piperita oil, Stevia rebaudiana extract, Potassium sorbate, Sodium benzonat, Benzyl alcohol, Limonene\nПродуктът е подходящ за ежедневна употреба от възрастни и деца над 6 години.\n3 отзива за Паста за зъби с черноморска луга Anchialo\nПетя Заичева – 10/04/2021\nМного добре действат. Пробвах пастата за зъби , почиства и стяга венците. Пробвайте и вие.\nВероника – 02/17/2021\nНе отстъпва по качество на паста „Поморин“, която използвах до скоро. Сега съм доволна от новата паста. Добър избор.\nStefka – 02/12/2021\nMnogo dobra! Mnogo mi pomogna


Защо обвиниха експрезидентката на Аржентина в „държавна измяна”? – Барикада\nЗащо обвиниха експрезидентката на Аржентина в „държавна измяна”?\nКристина Фернандес де Кирхнер даде гневна пресконференция и обвини настоящия десен президент Маурисио Макри, че е „диригентът” на съдебното преследване срещу нея, което тя определи като политическа разправа. Такива са оценките и на много наблюдатели, припомнящи, че това е обичайният подход на управляващите в страната спрямо опонентите им\nКъдринка Къдринова 10 декември 2017\nКристина Фернандес по време на пресконференцията, с която отговори на съдийското искане да ѝ се вземе имунитета и да бъде вкарана в затвора. Снимка: Resumen Latinoamericano\nАржентина е страна, в която за загубилия – било във футбола, било в политиката – няма пощада. Гладиаторска е съдбата на всеки, впуснал се в изяви на обществената арена. Ако победи, медии и институции ще го носят на ръце. Ако бъде победен, ще го размажат.\nТози рефлекс сработва сега и спрямо бившата аржентинска президентка Кристина Фернандес де Кирхнер, чиито политически позиции в момента са в спад. Срещу нея е задвижено съдебно разследване за „държавна измяна” с искане за сваляне на сенаторския ѝ имунитет и за вкарването ѝ в затвора. С мотивация, в която дори наблюдатели, които не ѝ симпатизират политически, не виждат фактологична обосновка.\nСъщевременно напредват процедурите и по друго дело, в което пък Кристина Фернандес, синът ѝ и дъщеря ѝ се разследват за пране на пари – също с доста слаби аргументи.\nНека припомним – Кристина Фернандес де факто бе на власт 12 години. Отначало като първа дама по време на президентското управление на съпруга си Нестор Кирхнер от 2003 до 2007 г., а после и като титулярка на държавния връх през собствените си два мандата от 2007 до 2015 г. След това тя повече нямаше право да се кандидатира и затова в президентските избори преди две години нейното ляво крило в иначе пълното с най-различни тенденции перонистко движение издигна друг кандидат. Който обаче бе надвит във вота от десния претендент Маурисио Макри.\nТова бе сериозно поражение за Кристина, която в отговор първоначално избра оттеглянето си от политиката. Подетият от правителството на Макри десен реванш, отмяната на много от предишните социални политики, разчистването на кадри на предходната власт от администрацията и съдебната система сигнализира, че не е далеч и традиционната за Аржентина персонална разправа с бившите управляващи.\nТенденцията беше ясна, но все пак трябваше да минат и частичните избори за депутати, сенатори и губернатори на 22 октомври т.г., за се отприщи бентът. На тези избори убедителна победа спечели коалицията на Макри и това показа, че неговият отбор вече има солиден фундамент и може спокойно да види сметката на противниковия.\nТъй като отдавна нямаше съмнение накъде се отива, Кристина Фернандес още преди половин година обяви, че се връща в политиката и положи големи усилия, за да си спечели място в Сената. А заедно с него и имунитет, разбира се. И тя го постигна с вота на 22 октомври – бе избрана за сенатор от Буенос Айрес, въпреки че политическата ѝ формация като цяло загуби изборите в столицата.\nОще по време на предизборната кампания се разбра, че двама съдии стартират срещу Кристина две дела с бомбастични обвинения. А тя очаквано отвърна, че това е политическа поръчка, защото Макри го е страх от опозиционния ѝ глас и се опитва да ѝ запуши устата. Кристина Фернандес не спря да повтаря, че тя не се бои, няма да мълчи и ще бъде непримирима опозиция на настоящия държавен глава.\nНа 29 ноември тя положи клетва като сенатор, а от 10 декември вече започва редовна работа в Сената. Но на 7 декември съдията Клаудио Бонадио поиска снемане на сенаторския ѝ имунитет и превантивен затвор заради разследването срещу нея за вероятна държавна измяна. По същото дело са обвинени още 13 висши дейци на предишното аржентинско правителство, включително бившия външен министър Ектор Тимерман. Няколко от обвиняемите вече са зад решетките.\nОбвинението има повече от спорна аргументация. Допуска се, че с подписването на един меморандум с Иран през 2013 г. правителството на Кристина Фернандес може да се е опитало да помогне за избягването от правосъдието на осем ирански граждани. Те са били заподозрени като организатори на големия атентат срещу Израелско-аржентинската асоциация (АMIA) в Буенос Айрес през 1994 г., при който загинаха 85 души.\nТук трябва да припомним, че въпросният атентат, както и другият – нападението срещу израелското посолство в Буенос Айрес две години по-рано, през 1992-ра, при което са дадени 22 жертви, се смятат за отмъщение заради действията на тогавашния аржентински президент Карлос Саул Менем – и той перонист, но от дясното и неолиберално крило на движението. Въпреки че е от арабски произход, през 1991 г. Менем праща две аржентински фрегати да се сражават на страната на САЩ по време на Първата война в Залива.\nПрез 2003 г. аржентинските следователи стигат до извода, че атентатите срещу израелското посолство и АMIA са осъществени съвместно от проиранската ливанска групировка „Хизбула” и от осем ирански функционери. И започва дълга международна битка за екстрадирането на въпросните осем лица от Иран – усилие, по което години наред няма никакъв напредък.\nТака се стига до 2013 г., когато правителството на Кристина Фернандес решава да подпише с Иран меморандум, регламентиращ заподозрените иранци да бъдат разпитани от аржентински следователи на иранска територия. Целта е да се даде тласък в делото за атентата, което дотогава буксува безрезултатно, въпреки съществуващите заповеди на Интерпол за задържане на заподозрените.\nСъдия Бонадио обаче днес решава да чете между редовете и да тълкува хипотетични намерения на правителството на Кристина Фернандес за някаква задкулисна договорка с тогавашния ирaнски президент Махмуд Ахмадинеджд, който поддържаше топли връзки с повечето държавни ръководители от т.нар. „лява вълна” в Латинска Америка. Никакви документи, потвърждаващи тази хипотеза, досега не са извадени.\nБонадио всъщност продължава линията, поддържана до 2015 г. от друг един доста нашумял аржентински съдия и бивш главен прокурор – Алберто Нисман. Именно Нисман пръв лансира версията, че аржентинско-иранският меморандум от 2013-та цели не да се стигне до истината, а да се замете иранската следа. И обвинява за това действащата тогава президентка Кристина Фернандес.\nНа 19 януари 2015 г. Нисман трябва да представи аргументацията си по случая пред Националния конгрес. Но предния ден е намерен с куршум в слепоочието и пистолет до него. Гръмва скандал – дали се е самоубил или е „самоубит”? Опозицията скача с обвинения срещу правителството и президентката Фернандес, че само те са заинтересовани от смъртта на Нисман. Започва разследване срещу държавната ръководителка, което по-късно е прекратено поради липса на доказателства. А самата Кристина не спира да повтаря, че това е чудовищна провокация за подкопаване на законната власт в държавата. Тя разпорежда разследването на смъртта на Нисман да върви с особена прецизност, за да се разбере истината – което е остра потребност и за правителството според нея.\nКогато властта в Аржентина се сменя няколко месеца по-късно, естествено отново изплуват старите обвинения, подхванати сега от съдията Клаудио Бонадио. Интересното е, че той също е… перонист! Или поне като такъв се определя. Но от крило, което е краен противник на крилото на Кристина Фернандес. Толкова краен, че по настървение на нападките му срещу експрезидентката сега не може да му съперничи дори Маурисио Макри…\nСамата Кристина Фернандес даде гневна пресконференция веднага, щом Бонадио поиска снемането на имунитета ѝ и изпращането ѝ зад решетките за „държавна измяна”. Тя отсече, че всички обвинения срещу нея са пълна измислица и целта им е политическа, а главната фигура зад тях е президентът Макри. „Използват се инструменти за политическо преследване без прецедент в условията на демокрация, а Маурисио Макри е диригентът на този оркестър, съдията Бонадио само изпълнява партитурата,” обобщава Фернандес.\nТя добавя още: „Искат да ми запушат устата. Да закачат Дамоклев меч над шията ми. Но няма да ме уплашат. Няма да мълча… Това е измислено обвинение относно събития, които не са се случили, няма факти, няма престъпление, това е абсурд, който подкопава правовата държава и цели нанасяне на персонални и политически вреди на дейци от опозицията. Няма нищо общо нито с правосъдието, нито с демокрацията. Бонадио го знае и Макри го знае”.\nСамата Кристина Фернандес също знае, че няма лесно да се отърве от преследването. Успоредно с делото за „държавна измяна”, срещу нея, сина и дъщеря ѝ тече и друго дело – за предполагаемо пране на пари, заведено от съдията Хулиан Ерколини. Той пък смята, че хотелите на фамилията Кирхнер в Калафате – курорт край прочутия ледник Перито Морено в Патагония, са служели за перачница на подкупи, които двама предприемачи били давали на президентското семейство, за да получават изгодни обществени поръчки. Хотелите стояли празни, докато на хартия се водели пълни с работници на двамата бизнесмени, твърди съдия Ерколини. Засега и това са също толкова свободни съчинения, колкото и твърденията на съдия Бонадио.\nСенатът има 180 дни да реши дали да свали имунитета на Кристина Фернандес според искането на Бонадио. Решението може да бъде одобрено само с две трети от гласовете на общо 72-членната горна камара – тоест, трябва да събере поне 48 гласа. Коалицията на президента Макри няма мнозинство в Сената – разполага само с 25 места. Интересното е, че точно толкова – пак 25, са и местата на перонистите сенатори. Което обаче изобщо не значи, че тези перонисти сенатори са на страната на перонистката Кристина Фернандес. Не, някои са също толкова безпощадни нейни противници, колкото и съдията Бонадия.\nНо дори и чисто аритметически да се окаже, че изпитващите антипатия към Кристина са мнозинство, това пак нищо не предрешава. Всъщност, както сочи кореспондентът на испанския в. „Ел Паис” в Буенос Айрес, вече от две години големият стратегически въпрос пред Макри и съмишлениците му е какво да правят с Кристина Фернандес. Дали да я оставят на „кучетата”-съдии, или все пак да я съхранят като устата, но безвредна опозиционерка, която да държат под похлупак в Сената и с критиките си тя да им осигурява алиби за демократичност…\nВсъщност, и в двата случая точно демократичността ще е най-пострадала.\nЕтикети: AMIA Алберто Нисман Аржентина атентат Буенос Айрес държавна измяна Израел Иран Карлос Саул Менем Кристина Фернандес Маурисио Макри Нестор Кирхнер политическа поръчка разправа Сенат съдия Клаудио Бонадио


Парад на елитни породи на СТЕКСПО 2019 | Agri.BG\nПарад на елитни породи на СТЕКСПО 2019\nНа изложението децата ще могат да нахранят елена Рудолф заедно с малки теленца и агънца\nПредстоящото традиционно изложение СТЕКСПО 2019 тази есен ще бъде много по-различно от всяко предишно издание, съобщиха организаторите.\nПосетителите на мегафорума на 1 и 2 ноември в Международен панаир – Пловдив, ще видят елитна генетика, представена от 11 месодайни породи и кръстоски.\nЩе бъдат представени близо 100 животни от различни породи – Абердийн Ангус, Херефорд, Лимузин, Гаскон, Симентал, Шароле, Кианина, Маркиджана, Пиемонт и кръстоски. При набиране на достатъчно животни ще се проведе търг.\nКакто Агри.БГ писа, за първи път през тази година СТЕКСПО се отваря и в посока на овцевъдството. В престижното издание ще бъдат представени породите Лакон, благодарение на съорганизаторите на форума - Асоциация за развъждане на породата у нас, както и Съфолк - единственото чистопородно стадо у нас.\nПо време на СТЕКСПО за децата ще се грижи екип от професионалисти в сферата на зимните спортове и скалните развлечения - ски и сноуборд училище „Черният кон", „Burton snowboards” България и „Пампорово” АД.\nНай-малките ще могат да се потопят в света на сноуборд и ски приключенията. Екипът е подготвил специално за СТЕКСПО 2019 едно от най-иновативните сноуборд обучения - „riglet“ парк, където децата ще получат основни умения в сноуборда.\nСлед това най-малките ще се впуснат в развитието на придобитите умения. Те ще се забавляват с разучаването на различни видове скокове, ротации и трикове с други развлечения - батут и въздушна възглавница.\nЗа почитателите на ските е подготвен ски симулатор, наподобяващ спускането по снежните писти. Изградено е „нинджа“ трасе - поредица от препятствия, които развиват баланса, ловкостта и интелекта.\nЕдно от големите атракции е пристигането на елена Руфолф специално за СТЕКСПО. Децата ще могат да нахранят както него, така и малки агънца и теленца. Това ще им помогне да се докоснат до селския живот и да опознаят животните отблизо.\nНа форума ще има и фермерски пазар. Посетителите на изложението ще могат да дегустират екологично чисти продукти, предложени директно от производителите.\nРезервирайте своето участие на http://steakspo.bbab.bg/form.html или на касите на Международния Пловдивски Панаир в дните на изложението.\nстекспо 2019 Стекспо международен панаир Пловдив елена Рудолф елитна генетика месодайни породи овцевъдство фермерски пазар\nТрадиционният форум събира професионалистите в сектора за четвърта поредна година


Михаил Миков в Добрич: Земеделието е важен сектор от икономиката ни, който ние подкрепяме\nСеп 25, 2014 Новини БСП 0 1677\nПоздравявам всички жители тук по случай празника на града - Деня на Добрич\nПоздравявам всички жители тук по случай празника на града - Деня на Добрич. Дойдох да подкрепя листата на Коалиция ЛЯВА БЪЛГАРИЯ и да кажа, на хората, че земеделието е важен сектор от икономиката ни, който ние подкрепяме. Добруджа е гръбнакът на българското земеделие. Това заяви при посещението си в града председателят на БСП Михаил Миков. По думите му в региона са нужни повече преработващи предприятия, за да може продукцията да има повече добавена стойност, защото освен печалбите за фирмите, са нужни и повече работни места. Той подчерта, че БСП ще подпомага този тип политики, включително и през следващия програмен период.


Няколко важни съвети за здрава и красива кожа през зимата | Zigns.rs\nНяколко важни съвети за здрава и красива кожа през зимата\n25Jan - by RazisnaZaz - 0 - In Бизнес - Козметични процедури\nЗимата има своя чар. Но мислили ли сте за хаоса, който може да причини на кожата Ви? Студеният въздух отнема естественият себум от епидермиса, оставяйки го сух и сърбящ. Може дори да предизвика екземи и псориазис. Ето защо трябва да положите специална грижа за кожата през зимата.\nНе използвайте прекалено топла вода\nМного е изкушаващо да вземете горещ душ, когато температурите падат. Но ако обичате кожата си, избягвайте го. Вместо това използвайте хладка вода, за да измиете лицето и тялото си. Горещите душове изсушават кожата Ви бързо и ако не я хидратирате незабавно, тя може да се напука и да получите зимни екземи. След като сте взели душ с марна вода, нанесете овлажняващ крем. Изберете продукт от серия професионална козметика, който съдържа хиалуронова киселина и церамиди. Това ще запази непокътната кожната бариера за влагата и ще предотврати сухота.\nИ във Вашия дом и навън, въздухът е по-сух през зимата. Като резултат водата лесно се изпарява от тялото ви. Следователно, една от най-важните Ви грижи за кожата през зимата, е да я поддържате хидратирана. Един лесен начин затова, е чрез пиене на много вода. Дори и да не се чувствате жадни по време на студените месеци, както и през другите сезони, трябва да поддържате редовен прием на вода. Можете също така да си купите овлажнител за въздух, за да управлявате нивото на влага в дома Ви. Това със сигурност ще повлияе добре на кожата.\nИзберете продуктите за грижа за кожата през зимата разумно\nТова, което прави кожата Ви „щастлива“ през лятото, може да я „натъжи“ по време на студените месеци. И затова трябва да подмените продуктите си за грижа за кожата през зимата. Ключът към здравата и сияйна кожа по това време на годината, е използването на леки текстури. Изберете почистващи продукти, които съдържат овлажняващи съставки, за да избегнете изсушаването и загубата на влага. Ако имате акне, използвайте кремове, съдържащи керамиди, хиалуронова киселина, хидратиращи серуми и глицерин. Не пестете пари и се насочете към качествената професионална козметика на Beautyforce.bg. Избягвайте маски и пилинг, стягащи лосиони и всичко, което съдържа алкохол, тъй като той предизвиква сухота.\nТрябва да предпазите кожата си от студения вятър, сняг или дъжд, когато излизате навън през зимата. Така че, носете ръкавици и шапки, и не забравяйте слънцезащитния лосион. Топлите слънчеви лъчи са приятни, но UV лъчите могат да увредят много кожата. Изберете слънцезащитен крем, който има титанов или цинков оксид. Също така избягвайте да излизате веднага след като сте измили ръцете си или след душ. Изчакайте кожата да изсъхне, в противен случай може лесно да се спука на студа.\nНе ексфолирайте прекалено често\nЕксфолирането на кожата помага за изчистването на мъртвите клетки. Но трябва да бъдете внимателни по време на зимата, защото бариерата на кожата ви вече е компрометирана, поради сухото и студено време. Ексфолирането веднъж седмично е достатъчно – това спомага за подобряване на регенерацията и по-добра абсорбция на продуктите, които сте избрали за грижа за кожата през зимата. Също така, ексфолианта трябва да се избере, в зависимост от типа на кожата Ви. Ако не сте сигурни какво ви трябва, посъветвайте се с консултантите в магазините за професионална козметика.\nНе забравяйте ръцете си\nКожата на ръцете ви е по-тънка и има по-малко мастни жлези, в сравнение с тази на всяка друга част на тялото. Ето защо, влагата излиза от ръцете ви по-бързо, което ги прави склонни към пукнатини и сърбеж. Нанесете овлажнител и носете вълнени ръкавици, когато излизате навън. Ако сте алергични към вълна, носете тънки памучни ръкавици.\nГрижете се и за краката си\nНе пренебрегвайте грижата за кожата на краката си през зимата. Изберете кремове на основата на глицерин и вазелин, за да я овлажните. Също така, не забравяйте да я ексфолирате от време на време, така че да може да абсорбира овлажнителя по-лесно.\nНе стойте с мокри дрехи\nТова ще раздразни кожата ви още повече и ще предизвика сърбеж. Ходенето и играта в снега са забавни, но след това свалете мокрите чорапи, панталони и ръкавици възможно най-скоро.\nИзбягвайте всичко, което дразни кожата\nНе забравяйте това, ако имате постоянни кожни проблеми като екзема и псориазис. Грижата за кожата през зимата трябва да е завишена, понеже тя е изключително крехка и излагането й на алергени може да усложни проблема. Много хора са нетолерантни към вълна, но не могат да устоят на изкушението да носят зимните си плетива. Ако това важи и за Вас, винаги избирайте дрехи, направени от висококачествена вълна. Ако е възможно, насочете се към облекло от памучна материя, синтетична вата или друг подобен материал.\nНе пренебрегвайте слънчевите очила\nТова е особено важно за тези, които живеят на места със снеговалежи. Снегът и слънчевите лъчи могат да увредят кожата около очите Ви и да предизвикат тъмни кръгове, фини линии и други проблеми. Така че, когато излезете навън, уверете се, че носите слънчевите си очила, с висока защита. Снабдете се и с подходящ околоочен крем от професионална козметика за грижа за кожата през зимата.\nОпитайте натурални методи за грижа за кожата през зимата\nДомашните маски за лице с естествени съставки също не са за подценяване. Продукти като мед, масло от жожоба, масло от авокадо, алое Вера и банани, помагат за поддържането на нивото на влагата на кожата Ви, предотвратяват проблемите и я правят свежа и сияйна.\nКой не обича чаша топло кафе през студена зимна сутрин? Или чаша водка в студените вечери? Те не са вредни, но само при условие, че ги консумирате в умерени количества. Ако прекалите с употребата им, те ще дехидратират кожата осезаемо.\nНаправете си рутинен дневен режим за грижа за кожата през зимата\nИ не е необходимо да бъде сложен. Ето една много проста и лесна схема, която всеки може да следва, за да положи оптимална грижа за кожата си през зимата:\n– почиствайте лицето си веднъж или два пъти дневно, за предпочитане сутрин и преди лягане.\n– след като измиете лицето си сутрин, нанесете лек дневен овлажнител, за да заключите влагата.\n– през нощта, използвайте тежък овлажняващ нощен крем. Нанасяйте го на влажна кожа, защото така по-добре се абсорбира влагата.\nОбърнете внимание и на диетата си\nТова е добър начин да поддържате кожата си подхранена. Консумирайте много сезонни плодове и зеленчуци. Плодовете са изключителни източници на витамини и антиоксиданти, които са нужни на кожата, за да бъде здрава по време на студеното време. Ягоди, грозде, боровинки, малини или череши – консумирайте всичко, което обичате. Също така, ако мислите, че сте пропуснали част от хидратацията (ограничен прием на вода), можете да се реванширате с плодове, зеленчуци и други хранителни продукти като супи, салати, сокове и мляко. По този начин тялото Ви ще получи полезни хранителни вещества и ще изпълни дневните си нужди от вода, за да поддържа кожата здрава.\nЗнаем, че е трудно да оставите топлината и уюта на одеялото зад себе си и да се раздвижите през студена зимна сутрин. Но го направете, ако обичате кожата си. Упражненията ще повишат пулса, който от своя страна ще изпомпи повече кръв към вашите органи и кожа. Също така това запазва порите чисти. Тренировките Ви карат да се потите, да изчистите всички токсини, да избистрите кожата и да запазите вътрешните си органи здрави.\nПо време на зимата, потните жлези в тялото и кръвоносните съдове се свиват малко. Това затруднява кожата да се поддържа здрава и естествено сияйна, и затова се нуждае от вашата помощ. Тези съвети не са трудни за следване и лесно можете да ги включите в ежедневието си.


Военният министър Ненчев призна: ЧУЖДИ ИЗТРЕБИТЕЛИ ЩЕ ПАЗЯТ НЕБЕТО НА БЪЛГАРИЯ СЛЕД ЮНИ - Вестник Атака | Вестник Атака\n11 май 2015, понеделник | публикувано от Вестник Атака\nВоенният министър Ненчев призна: ЧУЖДИ ИЗТРЕБИТЕЛИ ЩЕ ПАЗЯТ НЕБЕТО НА БЪЛГАРИЯ СЛЕД ЮНИ\nДокладът за състоянието на Въоръжените сили констатира, че нямаме боеспособна армия\nМинистър Николай Ненчев признава, че нямаме боеспособна войска\nВъзможностите на Военновъздушните сили са силно ограничени: считано от втората половина на 2015 година няма да могат да изпълняват ефективно контрол и охрана на въздушното пространство (Air Policing). Това се констатира в доклада за състоянието на въоръжените сили и перспективите за тяхното развитие, изготвен от военния министър Николай Ненчев. Документът бе обсъден на заседанието на Консултативния съвет по национална сигурност при президента.\nСпоред Ненчев „огневата поддръжка от въздуха на силите, действащи на земната и морската повърхност, е значително понижена. При тези условия необходимостта от гарантиране на въздушния суверенитет ще наложи преминаването към съвместен модел за охрана и контрол на въздушното пространство с активни средства на други държави членки на НАТО. В случай на отсъствие на спешно решение за придобиване на нов тип боен самолет е на лице реална опасност от пълно „приземяване” на българската изтребителна авиация”.\nМинистърът признава, че в момента се наблюдава значителна ерозия на сигурността в Черноморския регион, в Близкия изток и в Северна Африка. Увеличаващите се рискове за националната и колективната сигурност налагат повече отвсякога необходимостта от изграждането и поддържането на модерни, високотехнологични и оперативно съвместими въоръжени сили.\nВ същото време „под въпрос са поставени възможностите на Въоръжените сили да провеждат операции за защита на сухопътния, въздушния и морския суверенитет на страната ни.\nКритично е състоянието на основните бойни платформи на въоръжение в Българската армия, което оказва силно негативен ефект върху изпълнението на националните ангажименти в областта на въздушната и морската сигурност и защитата на стратегически обекти от територията на страната”.\nОграничени са възможностите на Сухопътните войски да провеждат операции, изискващи висока мобилност, маневреност и огнева мощ на формированията; непосредствена огнева поддръжка с висока точност; самостоятелно функциониране в дълбочина на противника; липсва и ефективна защита на личния състав, пише още в доклада.\nНалице са значителни ограничения на Военноморските сили за: поразяване на надводни кораби; откриване и унищожаване на подводници; изграждане на минни заграждения и борба с незаконен трафик на хора, стоки и оръжия по море.\nБойната подготовка, която е основен компонент на военните способности, се провежда с редица условности и при силно занижени нормативи.\nКомуникационната и информационната инфраструктура на системата за командване и управление на въоръжените сили е физически и технологично остаряла и не е в състояние да осигури ефективно бойно управление на войските.\nЗабавянето и отлагането на утилизацията на излишните боеприпаси създава рискове, свързани с тяхното съхранение и ангажира допълнително личен състав и ресурси за обслужване и охраната им.\nПоради силно ограничения бюджет инфраструктурата на военните формирования непрекъснато се руши и няма възможност да бъде поддържана и възстановявана, което е пречка за нормалното функциониране на Въоръжените сили.\nВъоръжените сили на страната са на критичния минимум от личен състав, който все още им позволява, макар и със затруднения, да изпълняват конституционно възложените им задачи. Към 31 март 2015 г. некомплекта на въоръжените сили от личен състав е 3885 души.\nНа фона на цялата мизерия в Българската армия е нелогично желанието на кабинета „Борисов-2” да тласка България към участие във военен конфликт, насочен срещу Русия.\nВ бюджета за 2015 г. за Българската армия бяха отредени 954,589 млн. лева. Разходите за отбрана бяха съкратени със 66,886 млн. лева (-6,55%). Като процент от брутния вътрешен продукт (БВП) военните разходи за 2015 са 1,16%. При този недоимък Ненчев иска да бъдат купени:\nНов тип основен, многофункционален боен самолет и осигуряване на неговата интегрирана логистична поддръжка; Модернизация на фрегати клас Е-71 – трите стари белгийски кораба, купени по времето на Сакскобургготски на практика нямат въоръжение; Изграждане на батальонни бойни групи от състава на механизираните бригади; Нови трикоординатни радари; Модулен патрулен кораб;\nТехнически системи за водене на стратегическо разузнаване; Кибернетична зашита.\nМинистърът предлага да се създадат съвместен оперативен център на съвместно командване на силите и автоматизирана информационна система на МО, ВА, оперативните и тактическите щабове. Не е ясно само откъде ще се вземат парите за осъществяването на тези проекти.\nМО-ШЕФЪТ ИМАЛ ВИЗА, ЩЕ КУПУВА СТАРИ САМОЛЕТИ ОТ ВАШИНГТОН\nИмам 10-годишна виза за САЩ, похвали се в парламента Николай Ненчев.\nУверението за притежание на такъв документ министърът даде във връзка с появила се информация, че посолството на САЩ в София е отказало да издаде американска виза на военния ни министър.\nПрипомняме, още в началото на годината министър Ненчев обяви за подготвяна визита във Вашингтон, като първоначално се говореше, че това ще се случи през март. До момента обаче все още няма такава визита на военния ни министър, като не е записана и в програмата му за следващите дни.\nПопитан обаче защо се бави анонсираното му посещение в САЩ, министър Ненчев спокойно обясни, че това се правело с цел посещението да бъде организирано по-добре.\nСред акцентите в предстоящата визита е договаряне на изтребители Ф-16 за Военновъздушните ни сили. Купуването на такива самолети трета ръка за първи път бе лансирано от бившия министър Аню Ангелов, който сега е съветник на Бойко Борисов.\nМинистър Ненчев изрази съжаление, че страната ни е изпуснала възможността да закупи тези самолети от Португалия, както ги е купила Румъния. Освен това по данни на Ненчев офертата към България била по-изгодна.\nМеждувременно военната прокуратура започна проверка, след като министърът призна, че му е предлаган подкуп за ремонта на МиГ-29, но той не се бил поддал.\nДепутатът от АТАКА Илиан Тодоров: Ново село е американска база, дори водата им там е вносна\nДепутатът от АТАКА Илиан Тодоров, който е член на комисията по отбрана в НС, бе допуснат да наблюдава съвместното учение между български, американски и румънски военни на полигона в Ново село. Ето неговите впечатления: „В крайна сметка всички неща, които видяхме там – спални отделения, спортни зали, фитнеси и театри, – са създадени за американската армия, те не са създадени за българи. Просто американците живеят там. Има български военнослужещи, които се изпращат за период от две седмици от Министерството на отбраната. Някои от тях, разбира се, от висшия състав – има доволни, аз останах доста неприятно изненадан от сервилността на някои български офицери, защото нещата ни бяха представени – че разбирате ли тази база ако я няма, Българската армия загива. И веднага си поставям въпроса – как сме оцелели толкова години тогава? Как сме имали армия, без да е имало американски бази на наша територия? И то сме имали наистина армия, защото в момента нямаме армия”. Илиан Тодоров добави, че българските военни казали, че са на заплащане към Министерството на отбраната „въпреки твърденията на министър Ненчев, че американската страна осигурява тяхното заплащане”.\n„Бяха ни показани условията, които те са създали за американските войници там, и от разговорите, които проведох, ни обясниха, че трябва да сме изключително благодарни, че американците са тук. Всъщност според думите на офицери от Българската армия ние трябва да сме безкрайно доволни, че те са тук и единственият интерес от това е нашият. Т.е., че дори трябва да се чувстваме неудобно, че те ползват абсолютно безвъзмездно нашите имоти. Което, разбира се, е смешно”, каза депутатът. „Знаете ли какво представлява съвместното учение, на което присъствах онзи ден? Много съжалявам – но по десет войника от Сухопътни войски стрелят от 20 метра по едни мишени и това било съвместно учение и повдигало духа и оперативната съвместимост. В крайна сметка таза база не повишава по никакъв начин бойната мощ на Българската армия, а дори напротив. Даже може да си направим един експеримент – аз ако легна там, от 100 изстрела от 20 метра най-вероятно ще уцеля в 95 случая. Това е просто смешно”, сподели Илиан Тодоров.\nПо думите му – по договор американските военнослужещи в тази база могат да достигнат до 5000 души на ротационен принцип през 90 дни. „Те могат да вкарват всякакви оръжия там – пише го в споразумението, което България е подписала. Могат да вкарат и биологическо, и химическо оръжие – това не е забранено от споразумението”, заяви Тодоров. Той добави: „Останах със същите впечатления, които съм изразявал и по-рано – че е абсолютно недопустимо една от най-богатите и мощни във военен аспект държави в света да не плаща наем за ползваните бази в България… Абсурдно е да не се плаща наем при положение, че САЩ харчат по 10 млрд. долара на година според данни на Департамента за отбрана на САЩ, за военни бази извън територията на САЩ. Плащат наеми в Германия, във Великобритания, в Италия, в Белгия, къде ли не. Само не плащат в най-бедната държава на ЕС.” Илиан Тодоров каза, че е минал и през близкото село Мокрен да пита какви са ползите от присъствието на американците.\n„Питах хората дали има инвестиции в инфраструктурата и какво се случва с работните места. Искам да ви кажа, че всички, с които разговарях, казват, че всичко, което са направили за 10 години, е, че са боядисали училището… Никакви работни места. Даже един човек ми каза, че имало българи, които работели на строителните обекти в базата, и български фирми, на които не било платено. Чуваме много лъжи, че покрай американските бази живвал и българският бизнес, което е абсолютна лъжа. Мога да ви кажа, че дори водата в тази база се внася от Латвия. В България нямаме ли минерална вода, че трябва да се внася от Латвия”, попита депутатът от АТАКА.\nИзводът на Илиан Тодоров е: „Тези бази просто трябва да изчезнат на секундата. Отделно от това, трябва да ни изплатят една сума от над 2 милиарда долара за тези десет години, в които безплатно са ползвали базите.” А по повод заявленията, че базата в Ново село е българска – Тодоров казва: „Можете ли да ми кажете в цялата военна история на САЩ – американски войник да е бил командван от чужд офицер? Няма такъв случай в световната история. Тази база не е българска, а е американска. Това, че я наричат, че е за съвместни учения, е просто един параван.”\nЩАТСКИ F-15 ФУЧАТ НАД ГРАФ ИГНАТИЕВО И ПЛОВДИВ\nАмерикански F-15 над базата в Граф Игнатиево\nУчението „Тракийски орел 2015-1”, основно провеждано от авиобаза Граф Игнатиево, е в разгара си. Във въздуха са българските МиГ-29 и Су- 25, изпълняващи съвместни задачи с американските F-15C/D от 159-то изтребително крило от състава Въздушната национална гвардия на Луизиана и ЗРК от ВВС и СВ. Липсват само МиГ-21, поради недоставени навреме резервни части, и то не по вина на ВВС.\nАмериканските летци обикновено изпълняваха съкратен заход за кацане, понякога придружен с простартирване – докосване на пистата с последващо излитане.\nВ авиобазата тече разнообразна дейност. Подготвят се показ на авиационна техника за посещението на чуждестранна делегация, а в хангарите на ескадрилата за периодично обслужване и войскови ремонт изпълняват поредните регламентни работи и отстраняване на отказите на българската техника.\nУчението „Тракийски орел 2015-1” ще продължи до 30 април, след което се очаква пристигането на нови изтребители F-15C/D Eagle от Въздушните национални гвардии на Флорида и Орегон за учението „Тракийски орел 2015-2”, което ще се проведе до края на юни. Напрегната дейност в базата ще продължи с „Тракийска звезда 2015” с F-16, участието на наша двойка МиГ-29 в едноседмично учение с полските ВВС и редица национални учения при много по-реалистичен сценарий на провеждане.\nИТАЛИЯ ВЗЕМА 329 МЛН. ДОЛАРА ОТ US-БАЗА ГОДИШНО, БЪЛГАРИЯ НЕ ПОЛУЧАВА НИТО ЛЕВ\nФрегатата „Дръзки”, закупена от Белгия, продължава да няма ракетно въоръжение, въоръжена е само с едно оръдие\nБългария не получава нито цент за четирите американски бази на нейна територия вече девет години. В същото време другите държави – при това не само в Евросъюза, но и по другите континенти, припечелват нелошо от американското присъствие.


Вести от едно тоталитарно общество - Буревестник - Български подкаст за геополитика\nВести от едно тоталитарно общество\n18.03.2021 г. ▶\nОбнародване на статията: 06.03.2021 г.\n62% от американците казват, че самите те се цензурират. Който не споделя в мрежата правилния слоган, е заплашен от отмъщението на крайно лявата ортодоксалност. Ако искаме да запазим свободата, трябва да се противопоставим на този натиск върху мнението.\nПознавам много хора, които се страхуват да кажат, какво наистина мислят. В червена Америка на републиканците и в синя Америка на демократите или може би още повече в червения Интернет и в синия Интернет господства една епидемия на самозаглушаване. При кои теми, това, разбира се, зависи, от коя страна се намира човек.\nМоите леви приятели, които живеят в червена Америка, признават, че избягват дискусии за маски в корона пандемията, за изборите през 2020 г. и за Доналд Тръмп. Тук си спомням за моя приятел, консервативният писател Дейвид Френч, който в продължение на четири години трябваше да изтърпи лавина от ужасяващи атаки срещу себе си и семейството си, защото беше критикувал правителството на Тръмп. В крайна сметка трябваше да се намеси ФБР.\nВсъщност има не само една, а две нелиберални култури. Зная това, защото живея в синя Америка, в един свят пълен с чанти с надпис „Национално обществено радио“ и табели за тревни площи, върху които се отбелязва твърдата вяра на жителите в социалната справедливост. В моята Америка хората не се страхуват от привърженици на Тръмп. Те се страхуват от нелибералната Левица и затова си държат устата затворена.\nСтрахуват се феминистките, които мислят, че съществуват биологични разлики между мъжете и жените. Страхуват се журналистите, които вярват, че тяхната работа е да казват истината за света, дори тя да не се харесва на някои. Страхуват се лекарите, чието единствено вероизповедание е науката; адвокатите, които не правят компромиси с принципа на равно третиране пред закона или професорите, които искат свободно да пишат и изследват, без да се страхуват, че ще бъдат очернени затова.\nТе са привърженици на политическия център, либертарианци, либерали и прогресисти, които не споделят всяко мнение за новата крайно лява ортодоксалност. След като през лятото напуснах „Ню Йорк Таймс“, заради неговата позиция по отношение свободата на изразяване и безпрепятствените разследвания, почти всеки ден се чувах с такива хора.\nТехните съобщения изглеждат като вести от едно тоталитарно общество. Осъзнавам, че това може да звучи истерично. Ето някои скорошни примери от входящата ми поща:\n„Никога не съм си мислил, че ще практикувам този тип автоцензура, когато се представям на редакторите. В момента обаче едва ли има друг начин.“, пише един млад журналист. „Младите автори са напълно изключвани, ако се отклоняват дори минимално от свещената Wokeness- идеология.“\n„Автоцензурата е правило, а не изключение“, пише студент в един от най-престижните юридически факултети в САЩ. Той пише на личния си имейл адрес, защото се страхува да използва университетския си акаунт. „Дори когато говоря с най-добрите си приятели, аз практикувам автоцензура поради страх, че би могло да се разчуе. Почти всички във факултета споделят една и съща идеология. Опитвам се да се съобразявам с мирогледа по време на изпити и предпочитам да запазя за себе си аргументите, които считам за по-добри.“\nМаргинализацията е най-ефективното оръжие на тази идеология\nНие живеем в най-свободното общество в света. Тук няма ГУЛАГ (бел.: Главно управление на наказателните лагери). Ние нямаме система за социален кредит, както в Китай. И все пак, когато чета такива съобщения, на ум ми идват термини, които се свързват със затворени общества: дисиденти, черни списъци. Либералният мироглед е атакуван – от дясно чрез Интернет култове и конспиративни теории, а от ляво чрез една ортодоксалност, която пуска навсякъде корени, дори и в институциите, които трябва да поддържат либералния ред.\nМаргинализацията е най-ефективното оръжие на тази идеология. Както и в миналото, при изгарянето на вещици, става въпрос за демонстрация на сила, за натиск върху мнението, който ни принуждава да се адаптираме и да се подчиняваме, като или си затваряме устата, или може би дори даваме малкия си принос.\nМоже би принадлежите към това мнозинство, което само си затваря устата.\nНапълно възможно е Вие да сте един от тях. Биологът Брет Уейнстейн има право, когато приема, че населението се състой от четири групи: малкото, които всъщност преследват вещици, една голяма група, която върви заедно с тях и една по-голяма група, която мълчи затова. И после има още една много малка група, която се противопоставя на преследването. Тази последна група, казва Уейнстейн, сякаш чрез магия се превръща във вещици.\nОт името на тази последна категория бих желала да Ви убедя в това, че всичко, което прави Америка необикновена, всичко, което означава цивилизация, зависи от Вашата готовност да вземете метлата.\nРодена съм през 1984 г. и съм част от последното поколение, което е родено в САЩ преди да се появи понятието „Cancel Culture“. Светът, в който съм родена, беше либерален. Не в партийно-политическия смисъл, а в класическия, най-широкия смисъл на думата. Съществуваше един консенсус, който се споделяше от леви и консерватори, републиканци и демократи. Той разчиташе на някои истини, които бяха толкова очевидни, както синьото на небето: вярата, че всеки е направен по Божия образ; вярата, че поради това всички са равни; презумпцията за невинност; отвращението от линча; отстояването на свободата на словото, мисълта и убежденията. Този светоглед изхождаше от това, че извън политиката има и други аспекти на човешкия живот - приятелства, изкуство, музика, семейство и любов.\nТака, въпреки идеологически различия, консервативният съдия от Върховния съд Антонин Скалиа и неговата либерална колежка Рут Бадер Гинсбург, можеха да бъдат най-добри приятели. Както каза веднъж Скалиа, защото някои неща са по-важни отколкото гласуването при съдебни решения.\nОбщи ценности - не кръв и почва\nПреди всичко този мироглед настояваше, че сме обединени не от кръв или почва (бел.: кръв и почва-лозунг изразяващ немската идеализация за расово дефиниране по националност „кръв“ и район на живеене „почва“ от 19-ти век), а от общи ценности. Въпреки всичките й недостатъци, особеното в Америка е, че отхвърля представите, които все още преобладават на толкова много други места, а именно, че биологията, мястото на раждане, класата, рангът, полът и расата определят нашата съдба. Нашите втори бащи основатели, противници на робството като афроамериканския писател Фредерик Дъглас, бяха свидетели на тази истина. Този консенсус е разбит от новата нелиберална ортодоксалност.\nТъй като тя се обвива с езика на прогреса, разбираемо е, че мнозина хлътват по себепредставянето. Не го правете! Тя обещава революционна справедливост, но заплашва да ни върне в една епоха, където се бият племе срещу племе. Това движение не знае как да изгради нещо, да го обнови или реформира, а само как да го събори. Убеждението се заменя с публично излагане, прошката с наказание, милостта с отмъщение; плурализмът се заменя с конформизъм, дебатът с блокиране; фактите с чувства; идеите с идентичност.\nСпоред новия нелиберализъм миналото не може да бъде оценявано според неговите условия, а само въз основа на морала и нравите на настоящето. По отношение на образованието при тази идеология не става въпрос затова да се научат хората да мислят, а да им се каже, какво трябва да мислят.\nЗатова срещу професора от Калифорнийския университет в Лос Анджелис и ветерана от Военновъздушните сили Уилям Перис започна разследване, понеже по време на преподаване беше прочел „Писмо от затвора в Бирмингам“ от Мартин Лутър Кинг-младши (бележка от редакцията: и при това прочел на глас думата с Н (бел.: има се предвид негър)). Затова през миналото лято бяха премахнати статуите на бившите президенти Улис С. Грант и Ейбрахам Линкълн. Поради тази причина един училищен окръг в Калифорния забрани в училищата „Който смущава славея“ на Харпър Лий, „Приключенията на Хъкълбери Фин“ на Марк Твен и „За мишките и хората“ на Джон Стайнбек. Затова училищното настоятелство в Сан Франциско наскоро гласува да бъдат преименувани 44 училища, които между другото са кръстени на Джордж Вашингтон или на сенатора от Демократическата партия и първи кмет на Сан Франциско Даян Файнщайн (добре сте прочели), заради различни неправомерни действия и на двамата.\nНамеренията нямат значение\nВсеки, който не споделя правилния лозунг в мрежата или не пуска правилната снимка онлайн, неговият живот може да бъде съсипан. Мислите, че преувеличавам? Тифани Райли, ръководителка на държавно училище във Върмонт, беше уволнена през есента, защото оповести, че наистина споделяла основната идея на „Black Lives Matter”, но не подкрепяла методите на организацията „Black Lives Matter”.\nНамеренията нямат значение. Просто попитайте Грег Патън. През есента професорът по бизнес комуникации в Университета на Южна Калифорния преподавал на студентите от магистърския курс относно използването на „паразитни думи“ като „хм“. В Китай често срещаната свързваща дума била „das“ (бел.: определителен член за среден род) съответно „dies“ (бел.: наречие за подчертаване на конкретно, очевидно съществително име). Нейното произношение (например: „nèi ge“) е подобно на английска дума за расистка обида.\nНяколко студенти се обидили и написаха писмо до декана на бизнес училището, в което те обвиниха своя професор в „невнимание и пренебрежение“. Към това те добавили: В училище не би трябвало „да бъдем принуждавани да се борим за нашето вътрешно спокойствие и нашето душевно здраве“. Вместо да им се каже, че техните твърдения са глупост, деканът на факултета капитулира пред безумието: „Просто е неприемливо за факултета по време на преподаване да се използват думи, които маргинализират или могат да наранят и увредят психическата сигурност на нашите студенти.“ Патън нямаше право да продължи курса, а все по-разтегливото понятие „сигурност“ отново се превърна в мощно оръжие.\nВ тази идеология ролята на жертва дава един морал. „Аз мисля, следователно съществувам“ се замества с: „Аз съществувам, следователно знам“ и „Аз знам, следователно съм прав“. В тази идеология Вие отговаряте за греховете на Вашия баща. С други думи: Вие не сте Вие. Вие сте само един аватар на Вашата раса или на Вашата идеология. А при расизма вече не става въпрос за дискриминация въз основа на цвета на кожата. Расизъм е всяка система, която позволява различни резултати между групи от населението. Поради това градовете Сиатъл и Сан Франциско преоформиха „расистката“ алгебра. И затова Смитсоновият институт обяви миналото лято, че упоритата работа, индивидуализмът и основното семейство (бел.: състоящо се от двама родители и техните деца) са „бели“ отличителни черти.\nПри тази тотализираща идеология можете да бъдете виновен заради Вашите близки. Бизнесът на един палестинец в Милуоки, Майди Вади, беше почти докаран до банкрут заради расистките и антисемитските постове в Twitter, които неговата дъщеря, която работи там, беше написала като тийнейджър. Един професионален футболист беше уволнен заради постовете на жена си. Има стотици такива примери. Както се изрази критикът Ед Ротщайн, просвещението беше заменено с екзорсизъм (бел.: практика за изгонване на демони или други зли духове от човек или място).\nНай-важното е може би, че при тази идеология словото, с помощта на което се разрешават конфликти в едно цивилизовано общество, може да бъде насилие, но насилието, когато се упражнява от правилните хора в преследване на праведна кауза, изобщо не представлява насилие.\nТака например, през миналия месец юни повече от 800 от бившите ми колеги в „Ню Йорк Таймс“ твърдяха, че статията на сенатор Том Котън (бел.: той призова за използване на Националната гвардия за потушаване на бунтовете… https://www.nytimes.com/2020/06/03/opinion/tom-cotton-protests-military.html) ги изложила на „опасност“, докато най-известната журналистка на вестника, носителят на наградата Пулицър за 2020 г., публично подчерта, че грабежите и бунтовете „не са насилие“. На тази журналистка продължават да й се възхищават. Междувременно редакторите, които публикуваха статията на сенатора Том Котън , бяха публично унижени и след това изтласкани от вестника.\nЗащо напуснах „Ню Йорк Таймс“\nНяколко седмици след тази срамна история аз напуснах с убеждението, че не е възможно да се поемат интелектуални рискове в един вестник, който се огъва под натиска на тълпата. В писмото си за оставка написах: „Всичко това е лош знак, особено за независими млади писатели и редактори, които сега обръщат голямо внимание на това, което трябва да направят, за да продължат кариерата си. Правило първо: Изразявайте мнението си на собствен риск. Правило второ: Никога не рискувайте да поръчате история, която противоречи на зададения мироглед. Правило трето: Никога не вярвайте на редактор или издател, който ви подтиква да вървите срещу течението. Един ден издателят ще отстъпи пред тълпата, редакторът ще бъде уволнен или заместен, а вие ще останете сам да се справяте със ситуацията.“\nЧовек може да не е съгласен с мнението на Том Котън – в неговата статия той твърди, че Националната гвардия трябва да бъде използвана за потушаване на жестоките вълнения. Въпреки това аз мисля, че вестникът не може да се определя като водеща медия и едновременно с това да игнорира възгледите на половината от населението на страната.\nВнимателният читател правилно ще възрази, че във всички култури е имало табута. Че винаги е имало начини на поведение или думи, които са били считани за напълно неприемливи. Изключването е често срещано още от еврейската Библия, а публичното унижение дълго време е било за племена и култури един метод за запазване на важни социални нрави.\nВсичко това е правилно. Това, което обаче определяме като „Cancel Culture“, е отклонение от традиционните табута по два начина. От една страна заради технологията: Греховете, които някога са били ограничени до пазарния площад или кметството, вече са достъпни за целия свят и за цяла вечност. В нашата епоха на високи технологии няма възможност да се преместите в нов град и да започнете отначало, защото облакът на всички Ваши публикации и предпочитания виси над главата Ви завинаги.\nОт друга страна, социалните табута в миналото обикновено са израствали от културен консенсус. Днешните табута обаче често са алтернативни идеи, които се движат от една ревностна клика с намерение да се предефинира, кое е приемливо и какво трябва да се избягва.\nТова е една група, която контролира почти всички институции, които са отговорни за американския културен и интелектуален живот: медиите, разбира се, но и висшето образование, музеи, издателства, маркетингови и рекламни компании, Холивуд, училище, технологични компании и все повече и отдели за човешки ресурси на компании.\n62% от американците в САЩ се автоцензурират\nЕто защо не би трябвало да е изненада, че едно национално социологическо изследване на института Cato през миналата година установи, че 62% от американците в САЩ казват, че биха се автоцензурирали. Колкото по-консервативна е една група, толкова по-вероятно е тя да скрие своите възгледи: 52% от демократите признават автоцензура в сравнение със 77% от републиканците. И естествено, те се страхуват. Кой би признал публично, че е гласувал за някой републиканец във време, в което хората в една уж либерална и толерантна среда се поставят на позорния стълб заради дреболии, дребни обиди и разногласия?\nНикой обаче не се присъединява към нещо, за да се почувства зле.\nХората се присъединяват към нещо, което ги кара да се чувстват добре, придава им смисъл и им дава чувство за принадлежност. Ето защо толкова много хора от моето поколение и по-млади са привлечени от тази идеология. Не мисля, че е защото им липсва разум.\nВъзходът на това движение дойде на фона на големи промени в американския живот - разкъсването на нашата социална тъкан; загубата на религията и упадъкът на гражданските организации; опиоидната криза (бел.: увеличаване на броя на наркоманите и смъртните случаи, свързани със злоупотребата с опиоидни болкоуспокояващи лекарства в САЩ); крахът на американската индустрия; възходът на големите технологични компании; загубата на вяра в меритокрацията (бел.: система на „равните възможности“); арогантността на нашите елити; последователните финансови кризи; токсичният публичен дискурс; смазващите студентски дългове; смъртта на доверието. Американската мечта започна да изглежда като илюзия. Предполагаемата справедлива, либерална меритокрация изглежда беше манипулирана в полза на малцина.\n„Аз си промених мирогледа, защото бях узрял затова и защото живеех в едно разпадащо се общество, което отчаяно търсеше някаква вяра.“ Това написа през 1949 г. авторът Артур Кьостлер относно провалената му любовна връзка с комунизма. Същото важи и за тази нова, революционна вяра.\nАко искаме нашите млади, светли умове да отхвърлят този мироглед, трябва да се изправим пред тези проблеми, защото без това дълбоко вкоренено зло нямаше да имаме нито Доналд Тръмп, нито културните революционери, които сега трансформират отвътре най-важните американски институции.\nНо ние трябва да тръгнем отнякъде и единствената точка, от която можем да започнем, е призивът за смелост и дълг.\nНаш дълг е да не се оставяме да бъдем увлечени от тълпата.\nНаш дълг е да казваме истината във време на лъжи.\nНаш дълг е да мислим свободно във време на конформизъм.\nИли, както веднъж така уместно се изрази великият американски федерален съдия Билингс Лърнд Хенд: „Свободата е в сърцата на мъжете и жените. Ако тя там умре, нито конституцията, нито законът, нито съдът може да направи много, за да я спаси.“\nВъв време на промъкващ се нелиберализъм ние имаме морално задължение да поддържаме духа на свободата жив. Всичко зависи от това.\n(PS. Лично мнение… Freedom is never more than one generation away from extinction. We didn’t pass it to our children in the bloodstream. It must be fought for, protected, and handed on for them to do the same, or one day we will spend our sunset years telling our children and our children’s children what it was once like in the United States where men were free”. (Ronald Reagan, 30. März 1961) <> Свободата никога не е на повече от едно поколение разстояние от изчезването. Ние не я предадохме на децата си чрез проливане на кръв. За нея трябва да се води борба, да се защитава и да им се предаде да правят същото. Иначе, един ден ние ще прекараме годините на залеза си разказвайки на децата си и на техните деца, как е било някога в Съединените щати, където хората бяха свободни“. (Роланд Рейгън, 30 март 1961 г.)\nВ известна степен тази публикация сигурно щеше да бъде един шок за мен, ако не бях вече запознат с писмото за напускане на вестник „Ню Йорк Таймс“ от г-жа Бари Вайс (бел.: виж публикация от 29.07.2020 г. „Колегите от „Ню Йорк Таймс“ ме наричаха нацистка и расистка…“), с интервюто на професор Брет Уейнстейн (бел.: виж публикация от 10.01.2021 г. „Брет Уейнстейн за САЩ… „Когато белите се демонизират, те съответно ще реагират…“), с интервюто на Джоел Коткин (бел.: виж публикация от 19.01.2021 г. „Ново средновековие… „Никой не смее да постави под въпрос новите догми…“) и до известна степен с интервюто на френския философ Ален Финкелкрот (бел.: виж публикация от 19.06.2020 г. „Философът Ален Финкелкрот… „При антирасизма вече не става въпрос за равенство, а за идеология…“).\nКолкото и преувеличено да звучи, то аз съм на мнение, че в САЩ тече един процес за смяна на системата, който е в много напреднал стадий.\n„Днешните табута обаче често са алтернативни идеи, които се движат от една ревностна клика с намерение да се предефинира, кое е приемливо и какво трябва да се избягва.\nТова е една група, която контролира почти всички институции, които са отговорни за американския културен и интелектуален живот: медиите, разбира се, но и висшето образование, музеи, издателства, маркетингови и рекламни компании, Холивуд, училище, технологични компании и все повече и отдели за човешки ресурси на компании…“ (край на цитата) Тази „една група“ никак не е случайна щом е в състояние да „контролира почти всички институции, които са отговорни за американския културен и интелектуален живот“, нали? Как ли биха могли да бъдат контролирани пищно платените холивудски звезди?\n„Възходът на това движение дойде на фона на големи промени в американския живот - разкъсването на нашата социална тъкан; загубата на религията и упадъкът на гражданските организации; крахът на американската индустрия; възходът на големите технологични компании; загубата на вяра в меритокрацията; арогантността на нашите елити; последователните финансови кризи; токсичният публичен дискурс; смазващите студентски дългове; смъртта на доверието. Американската мечта започна да изглежда като илюзия…“ (край на цитата) Нищо от това не е станало за ден, два или три! Това са процеси, за които са нужни години. И ролята на медиите и политиците се състои точно в това: от рано да схващат тенденциите на развитие на обществото и да го алармират за предстоящи опасности! А какво се получава на практика? Опасностите се игнорират, дори и когато вече са налице?!\n„Ако искаме нашите млади, светли умове да отхвърлят този мироглед, трябва да се изправим пред тези проблеми, защото без това дълбоко вкоренено зло нямаше да имаме нито Доналд Тръмп, нито културните революционери, които сега трансформират отвътре най-важните американски институции…“ (край на цитата) Да, Доналд Тръмп никога нямаше да стане президент на САЩ, напук на почти всички политици, медии, политолози и социолози, ако в страната не съществуваха подобни отношения, които принуждават избирателите да търсят някакъв изход.\nПризивите на г-жа Бари Вайс сигурно са нещо много хубаво, но за съжаление са прекалено много закъснели! Някога много малката снежна топка вече е станала прекалено голям снежен валяк и мачка всичко пред себе си, което прави опити да го спре или поне малко отклони.\nЯвно, призивът на бившия президент Роланд Рейгън не е бил осъществен и връзката се е скъсала някъде! Никой вече не би могъл да спре тези процеси! Със сигурност, ще се намери нещо, което да отрезви хората, но цената ще бъде изключително висока. Това ние го знаем от опит!\n„По отношение на образованието при тази идеология не става въпрос затова да се научат хората да мислят, а да им се каже, какво трябва да мислят…“ (край на цитата) Точно това няма да се толерира много дълго време от икономиката, от потъпкваните и игнорирани икономически закони! Те винаги си отмъщават, независимо от мястото и времето!…\nОригинална статия: https://www.welt.de/debatte/kommentare/plus227703515/Bari-Weiss-Botschaften-aus-einer-totalitaeren-Gesellschaft.html


Тръмп прие Гуайдо и го подкрепи срещу "незаконната диктатура" на Мадуро във Венецуела\nПрезидентът Доналд Тръмп с лидера на венецуелската опозиция Хуан Гуайдо\nПрезидентът на САЩ Доналд Тръмп посрещна лидера на венецуелската опозиция и признат за временно изпълняващ длъжността президент от редица западни държави Хуан Гуайдо в Белия дом. Ден по-рано Гуайдо беше в сградата на Конгреса по време на обръщението на Доналд Тръмп „За състоянието на съюза“, съобщи Ройтерс.\n„Господин президент, моля да предадете съобщението, че всички американци са обединени с венецуелците в справедливата им борба за свобода“, каза Тръмп във вторник вечер. В официалното съобщение за срещата от Белия дом подчертават, че тя е възможност да се препотвърди ангажиментът на САЩ към народа на Венецуела и да се обсъдят варианти, по които президентът Гуайдо да извърши преход към демократично управление в страната. В съобщението управлението на Николас Мадуро, което продължава да е начело на Венецуела, е определено като „незаконна диктатура“.\nСАЩ и почти 60 други държави, признават председателя на парламента Гуйадо за легитимен президент на страната.\nВ последните 3 седмици той обиколи редица държави в търсене на подкрепа.\nКризата в управлението на Венецуела започна в края на 2018 и началото на 2019 г. заради недоволството срещу президента Мадуро, който бе обвинен в манипулирането на резултатите от изборите, с които бе преизбран за втори мандат на поста. Недоволството на венецуелците бе свързано и с тежкото състояние на икономиката на страната, която се превърна в лидер по инфлация в световен мащаб.\nЧасове на опашка за бензин, глад и несигурност. Как живее Джоанна от Венецуела\nСлед протести през февруари 2019 г. Гуайдо се обяви за изпълняващ длъжността президент на страната и веднага бе подкрепен от САЩ, Бразилия, Аржентина и Колумбия. По-късно Гуайдо бе признат и от държавите от ЕС, а срещу Мадуро бе отправен ултиматум за свикване на предсрочни президентски избори, който той отхвърли.\nВ разгара на кризата се оказа, че венецуелската национална петролна компания "Петролеос де Венесуела" (PDVSA) се е опитала да изнесе държавни средства в България, след като САЩ въведоха тежки финансови санкции, които блокираха достъпа на Мадуро до печалбите на компанията.\nВ страната бе блокиран и достъпът на хуманитарни помощи от САЩ и други държави под претекст, че чрез тях се прави опит за доставка на оръжие до опозиционните сили.\nПо време на кризата Мадуро получи подкрепа от Русия, Китай и Турция. Кризата в страната влоши отношенията между Вашингтон и Москва, а руските власти нееднократно призоваха САЩ да не се намесва във вътрешните работи на Венецуела.\nПрез август 2019 г. Белият дом замрази всички авоари в САЩ на венецуелското правителство.\n"Тръгнали са за Украйна". Какво знаят близките на мобилизираните руски войници (33904)\nПризрачните кораби, които морето изхвърля (19717)\nДесислава Божилова. Българската съдийка на върха на британския снукър (9361)\nПилонът си е там. Екип на Навални показа снимки от "двореца на Путин" (8929)


Прически пролет-лято 2021: Дългият бретон е тук, за да остане! - Tialoto\n11 април 2021 18 00\nЗвезди го разделят на път според водеща тенденция\nМного жени обичат да носят косата си дълга. Те я пускат продължително време, като някои дори не се подстригват, за да запазят гривата си и да я стилизират по различни начини. Но тази пролет по-дългият бретон се завръща и ще остане и за лятото. Независимо дали ви харесва или не, той е хит сред прическите за сезона. А и според най-новите тенденции, той бива разделен на път, с което изглежда съвсем различно от онези, които преди години оформяхме с четка и лак или изправяхме с пресата.\nТака нареченото „пускане“ на по-дълъг бретон, което за някои е доста ретро, отново ще се търси. Все повече известни личности избират да подстрижат част от кичурите им така, че дължината им да стига поне нивото на очите, до или малко под скулите. А вариантите след това са да го опънат надолу с широка четка или леко да го извият с ролки или преса.\nКакво трябва да знаете за тенденцията?\nПо-дългият бретон, разделен на път по средата заедно с останалата част от косата, започва да бъде предпочитан от дамите през 60-те. После Бриджит Бардо, Фара Фосет и други известни секссимволи на 70-те, я правят още по-популярна. Те начупват леко косата си заедно с него, като изглеждат зашеметяващо на снимки. Все повече дами на тяхната възраст започват да ги копират.\nЗа тези, които имат по-голямо чело, има и вариант, при който то не се открива напълно. Може да му придадете малко обем, а не да го „зализвате“ с лак, като го накъдрите малко от двете страни.\nДнес Габриел Юниън, Хилари Дъф, Риана, Бела Хадид, са част от звездите, които виждаме с по-дълъг бретон. Дори Кейт Мидълтън дръзна да разнообрази прическата си с него по време на пандемията, като още миналата година се появи с такъв по време на онлайн включванията си в различни събития.\nПо-дългият и извит навън бретон придава разнообразие на правата коса. Ако искате да я вържете, той може да остане пуснат, небрежно накъдрен или пък изправен.\nВ случай, че приберете половината от кичурите си с ластик или шнола по средата, бретонът отново ще е страхотен акцент в прическата ви.\nСпоред коафьори, не е нужно да използвате допълнително стилизиране. Колкото по-естествено изглежда косата ви, толкова по-добре! Но ако все пак тя е по-тънка, придайте обем поне с малко пяна и леки къдрици.\nЕто едно видео, от което ще добиете представа как да си направите такъв бретон и да оформите прическата:\nПубликация, споделена от CAROLINE BROADSTOCK (@thehairpursuit)\nтенденции прически подстригване пролет-лято чуплива коса дълъг бретон


ВОЕННА ПОХОДНА ХРАНА MRE - Кюфтета със зеленчуци ARPOL на топ цена — Brannik.bg\nВоенна походна храна MRE - Кюфтета със зеленчуци е продоволствен пакет за един човек, произведен от полската компания ARPOL. Фирмата е основен снабдител на полската армия и продуктите ѝ са специално разработени за да посрещнат нуждите на войника в полеви условия. Пакетът е максимално олекотен и удобен за носене по време на продължителни преходи. Защитен е от здрава, непромокаема опаковка, като за още по-голяма надеждност, продуктите в него са в отделни опаковки. Тъй като в полеви условия понякога е не само трудно, но и опасно да се запали огън, в комплекта е включен специален химически нагревател, който да затопли храната. Така в рамките само на 10 минути, боецът има на разположение топла и питателна храна. В продоволствения пакет са включени: Химически нагревател и пликче с вода, активиращо процеса; Основно ястие (300 гр) - Кюфтета със зеленчуци в доматен сос, опаковка висококалорийни бисквити, салфетка, прибори, сол и пипер.\nПрочетете повече за MRE храните в нашия блог.\nКюфтета със зеленчуци в доматен сос - 300 гр\nВисококалорийни бисквити - 45 гр\nВода за химическия нагревател - 45 мл\nСъдржанието е защитено от непромокаема опаковка\nВреме, необходимо за приготвяне - 10 мин.\nИзчерпано Храна за оцеляване NRG-5


ART BEAUTY STUDIO UN REVE | Студио за красота в София, София | BUSINESS.bg\nСофия, ул. Д-р Вълкович 8\nЗа нас ART BEAUTY STUDIO UN REVE е студио за красота, което се намира в град София. Студиото е модерно и уютно, предлага редица процедури и услуги, за да бъде всеки клиент щастлив. ART BEAUTY STUDIO UN REVE предлага усмивки! Услугите, които се предлагат в ART BEAUTY STUDIO UN REVE са: Козметични услуги Масажи Кола маска Маникюр и педикюр Фризьорство Терапии за коса Фотоепилация Поставяне на мигли косъм по косъм Официални прически Галерия :\nART BEAUTY STUDIO UN REVE - отрасли:\nART BEAUTY STUDIO UN REVE, София, ул. Д-р Вълкович 8, 0888 858 574\nИзпрати запитване до ART BEAUTY STUDIO UN REVE\nСкъпи клиенти и гости на BUSINESS.bg, моля изпращайте запитвания под формата на електронни писма до фирма ART BEAUTY STUDIO UN REVE само и във връзка с услугите или продуктите, предлагани от ART BEAUTY STUDIO UN REVE.\nИзпратени от Вас рекламни или други съобщения относно предлагани от Вас или трето лице стоки или услуги до ART BEAUTY STUDIO UN REVE ще се считат за непоискани търговски съобщения. Изпращането на такива съобщения е забранено от закона и представлява нарушение на българското законодателство както и на Условията за ползване на BUSINESS.bg.\nСъобщи за неточност в информацията за: ART BEAUTY STUDIO UN REVE


ЦСКА избра количеството пред качеството – Тема Спорт\nЦСКА избра количеството пред качеството\n18 ное. | 11:12\n12 от 17-те контроли на армейците през 2021-ва бяха срещу отбори извън елита\nЦСКА победи Литекс с 4:1 в последната си, 17-а контролна среща през 2021 година. В изминалите 11 месеца армейците бяха водени от трима треньори, като зимната и лятната подготовка бяха проведени от двама различни наставници. Малко след тях пък те бяха сменени. Именно приятелските срещи са много важни при сработката на специалистите с новите им възпитаници и с оглед на двете треньорски смени бе логично ЦСКА да използва всеки удобен момент за уреждането на спаринг. Затова и контролите бяха много.\nОказа се, че през тази календарна година за армейците на преден план бе количеството, вместо качеството на съперниците. Цели 12 от 17-те контроли през 2021-ва бяха срещу тимове, които не се състезават в елита на страната си.\nПървата проверка на червените бе още на 9 януари. Заради ковид ограниченията тимът наруши традицията от последните няколко сезона да провежда част от зимната си подготовка в Марбея, Испания. Принудени от обстоятелствата, те се довериха на турския курорт Алания, което обаче ги затрудни в намирането на качествени спаринг-партньори. Освен това желанието на тогавашния треньор Бруно Акрапович бе съперниците в контролите да са на по-ниско ниво, позволявайки на армейците да контролират събитията на терена. „Не играхме контроли с топотбори, но за този период това не е проблем. Искаме да имаме по-голямо притежание на топката, да пресираме съперника високо – точно това и отиграхме. Свършихме онова, което искахме да направим“, сподели босненецът след приятелските срещи с дубъла на Аланияспор (4:0), Стал Миелец (0:0) и Септември Симитли (3:0). Единствено полският отбор на Божидар Чорбаджийски бе представител на елита на страната си, като армейците не успяха да стигнат до успеха. След прибирането си в София те изиграха още 4 контроли – срещу Струмска слава (4:0), все още втородивизионните тогава Пирин (0:0) и Локо Сф (3:1) и Ботев Враца (3:1).\nСледващата приятелска среща на армейците бе на 27 март срещу Литекс. Това бе първата загуба за тима в контрола през тази година (1:2), като се оказа и последният мач под ръководството на Бруно Акрапович, който бе освободен ден по-късно.\nЦСКА, вече с Любослав Пенев начело, започна настоящия сезон с нов спаринг с ловчанлии, завършил 2:0. Впоследствие тимът замина за Австрия, където проведе доста спорна подготовка. В алпийската държава бе изиграна и най-престижната контрола за годината – срещу Олимпиакос (1:2). Армейците премериха сили още с втородивизионните тимове от Германия и Австрия – Вердер (0:1) и Вакер Инсбрук (1:0), както и с азербайджанския Карабах (0:1). Последната контрола на Любослав Пенев пък бе официалното представяне на отбора срещу Ботев Враца (4:0). В края на юли Ел Голеадор бе заменен от Стойчо Младенов, който още с встъпването си в длъжност обяви, че е недоволен от подготовката на тима и му предстои много работа в паузите за мачове на националните отбори. Наставникът използва първите две от тях, за да проведе минилагери в Банско, които завършиха с контроли с едноименния представител на Югозападната Трета лига – 4:1 и 6:1. В последното прекъсване в шампионата за тази година армейците останаха да се готвят на базата си в Панчарево и преди дни победиха Литекс с 4:1.\nБалансът от 17-те приятелски срещи на ЦСКА за годината е 11 успеха, 2 равенства и 4 загуби, като се оказва, че единственият елитен тим, който армейците победиха в контрола в последните 11 месеца, е Ботев Враца – на два пъти.\nКОНТРОЛИТЕ НА ЦСКА ПРЕЗ 2021 ГОДИНА\nДАТА СЪПЕРНИК НИВО РЕЗУЛТАТ\n9 януари Аланияспор II 4 4:0\n13 януари Стал Миелец 1 0:0\n17 януари Септември Сим 2 3:0\n25 януари Струмска слава 2 4:0\n29 януари Пирин Бл 2 0:0\n2 февруари Ботев Вр 1 3:1\n6 февруари Локо Сф 2 3:1\n27 март Литекс 2 1:2\n19 юни Литекс 2 2:0\n26 юни Вакер Инсбрук 2 1:0\n30 юни Олимпиакос 1 1:2\n4 юли Вердер Бремен 2 0:1\n7 юли Карабах 1 0:1\n10 юли Ботев Враца 1 4:0\n6 септември Банско 3 4:1\n11 октомври Банско 3 6:1\n16 ноември Литекс 2 4:1\nБаланс: 17 мача, 11 победи, 2 равенства, 4 загуби


Начало У нас Доц. Иво Инджов: ИТН е големият длъжник за липсата на председател на...\n„Прецедент е да няма кандидати за председател на ЦИК. Големият длъжник за това е „Има такъв народ“, които са втора политическа сила в парламента, а не направиха своя номинация за поста„. Това мнение изказа пред БНР политологът и университетски преподавател по политически комуникации доц. Иво Инджов, в коментар на решението на ГЕРБ да оттегли своя кандидат за председателското място.\n„Не може все да връщаш топката в полето, без да играеш с нея, след като си втора парламентарна сила„, коментира още той поведението на ИТН.\n„Сред партиите има известни калкулации, че е по-добре да нямат председател на Централната избирателна комисия при новите правила, по които ще бъде проведен предсрочният вот през юли“, смята той.\n„ЦИК не трябва да бъде натоварвана с големи очаквания. Тя не печели изборите. Тя може да влоши изборният процес и да създаде лоша организация, но не трябва да има голямо фокусиране върху ролята на комисията“, обясни политологът.\nВ предаването „12+4“ доц. Иво Инджов коментира решението на правителството в останка да намали бюджетната субсидия на БНР с 388 000 лева:\n„Много бързо след изборите трябва да се направят няколко медийни реформи. Една от тях е много по-пълно и прозрачно финансиране на обществените медии, за да няма възможност управляващото мнозинство, независимо кое е то, чрез бюджета да извива ръцете на по-критичните към властта медии“.\nпредишна статияПредставител на Русия: Западът се „вбесява“, че истината за събитията в Украйна прониква в ООН\nСледваща статияКарадайъ: Нека Победоносецът ни дари със сила и надежда за справяне с новите предизвикателства\nСтотици работници от затворената ТЕЦ "Марица 3" се готвят да излязат на протестно шествие. Недоволните ще се съберат в понеделник в 16,30 пред централата...\nУкраинският посланик у нас призна, че Зеленски не пращал писмо до...


Хачико: Историята на едно куче – Сетланс\nPosted by Radoslav Siderov on 06/07/2011 01/06/2015\nХачико (на японски: 忠犬ハチ公) е куче от породата акита ину, което става символ на верността и предаността към стопанина си, дори години след неговата смърт.\nВ Япония, на гара Шибуя е издигнат паметник в негова чест.\nПрофесор Уено ежедневно пътува с влака на работа и кучето всеки ден го изпраща сутрин, а след това се връща да го посрещне на гарата точно в 3 часа следобяд. На 21 май 1925 г. Хидесабуро Уено получава инфаркт и умира. По това време Хачико е на 18 месеца. На този ден той дълго чака стопанина си, който никога не идва. Въпреки това кучето продължава да го чака всеки ден, пристига в 3 часа следобяд и седи до късно.\nВъпреки че много роднини и познати се опитват да вземат кучето при себе си, то неизменно се завръща на гарата. Местните търговци и работниците на гарата започват да го хранят, възхищавайки се на неговата преданост и постоянство. Това продължава години наред.\nПрез 2009 година по мотиви от тази история е направен филма „Хачико: история на едно куче“ с Ричърд Гиър в главната роля.\nПредишна публикация Снимки на лунното затъмнение (15 юни 2011)\nСледваща публикация Нибиру – Планетата X


Истината е, че не можем да бъдем „просто приятели”... | Dama.bg - Любимият сайт на всяка дама\nDama.bg › Всичко за теб › Любов › Истината е, че не можем да бъдем „просто приятели”...\nИстината е, че не можем да бъдем „просто приятели”...\n5 302 прегледа 3 мин време за прочит 0 споделяния\nВзаимно се харесваме и вече го знаем. Карам те да се усмихваш, ти мен също. Мислим един за друг постоянно. И въпреки това не сме заедно и може би никога няма да сме...\nИскам да те преживея. Наистина. Знам, че само до преди два месеца си имал дълга връзка. Знам, че си само на 24 години и все още ще научаваш много неща за себе си. Наясно съм, че не знаеш какво точно искаш сега. Разбирам, че не си готов да се впуснеш в нова връзка.\nНо е толкова трудно. Мисълта, че си невероятен, че си точно моят тип, че си най-сладкият и най-грижовният човек, когото някога съм срещала... не ми помага. Не ми помага и това, че си музикант и музиката ти е фантастична, както и че се сближих с теб толкова бързо, както с никого преди теб.\nА най-много не ми помага това, че се опитваме да останем приятели. Как се очаква да стане това? Как мога да бъда приятел с човек, с когото съм флиртувала ежедневно през последните три месеца? Как да остана просто приятел с човек, който държах в прегръдките си през нощта и му споделях най-дълбоките си тайни и страхове? Как да бъда приятел с човек, когото целувах през тези дълги нощи? Или с този, с когото съм била физически или емоционално интимна? С този, към когото изпитах най-дълбоката емоционална връзка, която не съм познавала с никого другиго?\nКолкото и да те искам в живота си, не мога да те имам. Просто не мога да бъда твой приятел. Не мога да ти бъда просто приятел...\nСъжалявам, но няма да се получи!\n▶ Ако той прави тези 20 неща, определено иска да сте повече от приятели\n▶ Eто кои зодии си подхождат най-много\nДоника Симеонова 13.05.2018


ЗА БОЛЕСТИТЕ-СЪВЕТИ КЪМ БОЛНИТЕ / Преодоляване на болката\nПреодоляване на болката\n- Отче, коя болка наричате непоносима?\n- Болката, която кара от очите ти да текат сълзи. Тия\nсълзи не са нито поради покаяние, нито от радост; на какво се дължат? Какво ще кажете?\n- Отче, това не е ли мъчение?\n- Да, мъчение е!\n- Отче, когато имам силна болка, се затруднявам да кажа:„Слава Тебе Боже".\n- Защо се затрудняваш? Помисли какво е претърпял\nХристос. Побой, оскърбления, бичуване, разпятие! (виж Мат.27:26-44; Марк. 15:15-32; Лук. 23:43 и Йоан. 19:1-23). И търпял всичко това, „бидейки безгрешен" (виж Ис. 53:9), заради нашето спасение. И ти, когато страдаш, казвай си: „Заради Твоята любов, Христе мой, ще търпя".\n- Отче, какво е нужно, за да преодолееш болката?\n- Мъжество, насилие над себе си е нужно.\n- А как човек да понася непоносимата болка?\n- Ако е светски човек, с песен на уста, ако е духовен човек- с духовни песни... Веднъж баща ми имаше температура и много сшшо главоболие. И тъй, какво направи? Изяде една солена сардела, изпи и една чаша вино и започна да пее: „Събуди се, горка ми рая", и други хайдушки песни и се оправи!\nТъй нека и ние пеем песнопения, за да се разнесе болката! Един ден настинах и получих такова главоболие, че главата ми щеше да се пръсне. Започнах сладко да пея духовни песнопения и главоболието ми се прекрати. Действително песнопението с молитвата помагат много в такива случаи; облекчават душата, услаждат я, защото продължителните скърби и болки я сковават и предизвикват охлаждане. И снощи не можах да спя от болка. Казах си, че ако не осъмна и умра, тогава ще започне... големият ден. В другия живот никога няма да се свечерява, нито ще се съмва... След това взех едно... „хапче": изпях „Бо-лезньми светих..." Това „хапче" има трайност за цялата нощ! Тук лекарите имат ли такива лекарства?\n- Отче, казват, че нощем болките се усилват.\n- Да, на човек му става по-тежко нощем. Освен това денем хората, понеже имат компания, разговарят и т.н., забравят болката. Вечер, когато са сами, умът им отива при болката и си мислят, че ги боли повече. При болестта ще има болки, но целта е да завъртаме копчето на друга честота, за да ги забравяме. Защото, ако не подхождаш правилно към болката, ще те боли двойно повече. Ако мислиш за болката, тя ще се удвоява.\nДокато с един добър помисъл, ако например си спомняш за тия, които страдат повече от теб, или ако попееш малко, болката се забравя.\n- Отче, обикновено болката те предупреждава, че се случва нещо в организма ти. Какво внимание трябва да й отдаваш?\n- Човек трябва да изпитва издръжливостта си и спрямо\nнея да внимава. Особено когато напредне във възрастта, е необходимо внимание, защото ако един стар автомобил продължи да се движи със същата скорост, с която се е движил, когато е бил нов, ще му изхвърчат гумите отсам, карбуратора оттам... В онзи период, когато ме болеше кръстът, не можех да се моля с броеница прав. Когато усетих, че малко се пооправи,\nстанах и правех броениците прав, а също и земни поклони, тъй че отново ме заболя. Поседнах малко. После си казах: „Я отново да опитам". И пак същото; болеше ме. След това не про-\nдължих, но съвестта ми беше спокойна.\n- Отче, когато знам, че една болка няма други отражения\nв тялото, не ме безпокои. Когато обаче показва, че има някакъв сериозен проблем, тогава ме безпокои.\n- Виж сега. Например болката в кръста може да няма\nникакви други последствия за организма, но поваля тялото,докато другите болки са поносими за тялото.\n- Отче, когато страда тялото, страда ли същевременно и\n- Когато колата е повредена, шофьорът не може да кара\nбързо. Душата страда, когато тялото изпитва болка. Разбираш ли? Липсва й разположението, което има, когато тялото е здраво. По някакъв начин и душата е неразположена.\n- Отче, болката ожесточава ли човека?\n- Когато човек не подходи духовно към болката, може да\nсе ожесточи. Когато обаче подходи духовно, успокоява се и бива утешен по божествен начин. След това болестта става празник. Радва се, защото ще отиде при светите изповедници и мъченици. Светите мъченици забравяли болката, защото любовта им към Христа била по-голяма от болката и я заглушавала.\n- Този, който страда, но не подхожда духовно към болка¬\nта, очиства ли се?\n- Светският човек се очиства, но не и монахът.


Профил "Чуждоезиков- английски език"- 3 места\n1.Английски език -\n18 часа -първи чужд език/осми клас/;\n-билингвално обучение по общообразователен предмет.\n3.Информационни технологии - нови модули:\n-функционални приложни програми;\n-интернет и електронна търговия.\nПрофил "Природоматематически " - Информатика - 3 места\n1.Информатика - номи модули:\n3.География и икономика-нови модули:\nПрофил Технологичен- информационни технологии - 4 места\n3.География и икономика.\nУчениците получават сертификат от Русеннски университет "Ангел Кънчев"


Наемане на кола София летище, рент а кар софия летище\nЗа повече информация може да се свържете с нас на customer. Последвайте ни: Рейтинг : Тези данни се генерират от системата ни, докато следи трафика на интернет страницата.\nЗа да обработим транзакциите, които можете да направите във връзка с наемането на автомобил. Намерете и резервирайте кола под наем в над 60 места по цял свят. Ако искате да забраните кукитата, попитайте доставчика си, за да разберете как да направите това. Бургас - Plaza Mall безплатна доставка x.\nОн находится в 10 километрах от центра города, до него можно добраться за минут, взяв автомобиль в аренду, или на такси.\nVarna Летище. Никола с брилянтен екстериор мозайка е построена през години, той е и перфектна начална точка за пътуване с кола! Избирайки място за нощувки не гледайте толкова звездите, за руската общност в София и е кръстен в чест на Св.\nОфисите обслужват клиенти денонощно. ID: 6A9AF.\nОфисите обслужват клиенти денонощно. Бургас - Plaza Mall безплатна доставка x. Въведете имейл адреса си и ще Ви изпратим връзка, с която можете да нулирате паролата си.\nДържава Моля изберете. И накрая, но не на последно място: С пристигането на аерогарата вашето пътуване не свършва а започва Направете го удобно и приятно.\nTraveljigsaw Limited фирмен реф. С този e-mail има регистриран MyTop профил. Така е по-сигурно за колата и не рискувате да нарушите никое от правилата за паркиране тук. Той е построен в чест на годишнината на българската държава.\nМакар и малка България има какво да ви покаже и за това е нужно време.\nРаботно време Понеделник 9am - 9pm Вторник 9am - 9pm Сряда 9am - 9pm Четвъртък 9am - 9pm Петък 9am - 9pm Събота 9am - 9pm Неделя 9am - 9pm.\nЗатвори Този уебсайт използва бисквитки! Бургас - Летище безплатна доставка x! Не пропускайте и приятна ваканция. Независимо от това, за която сме нормативно задължени. Ние събираме инфо.\nВиктор Стаменов Регионален мениджър. Одни из лучших мировых лыжных курортов Боровец и Банско находятся всего в 60 км и км от аэропорта Софии. Срокът за съхранение на предоставена лична информация е 4 години и 6 месеца, което се обосновава от чл. Научете повече.\nМакар и малка България има какво да ви покаже и за това е нужно време. Адрес: ул. С този e-mail има регистриран MyTop профил. Офисите обслужват клиенти денонощно. Пловдив - Летище безплатна доставка x.\nКъде можете да отидете с кола под наем в София и околностите?\nЕксклузивни оферти само по имейл Отворете пощенската си кутия и спестете пари Никога вече не пропускайте изгодна сделка. Клиентите ни обожават. Вашата лична информация може да бъде съхранявана и обработвана за следните цели:. Сдържан интериор, който е украсен с цветни стенописи и икони, които са написани в периода от XI до XIV век.\nИзключения са възможни в много натоварени за нас периоди.\nЗатвори Този уебсайт използва бисквитки.\nМоят HolidayCars Поискайте нова парола.\nНашите колеги с удоволствие ще Ви съдействат при нужда от консултация и изготвяне на оферта на място от офиса ни в София или по телефона.\nЗлатни Пясъци, или сглобяеми къщи от метална конструкция твоят дом сте отседнали в. Катедралата е построена между и г. Всеки клиент има право по всяко време на обработването да поиска информация за събираните и обработвани лични данни, както и да заяви блокиране или унищожаване изтриване на събрани за него лични данни.\nНаемане на кола София летище Доброто местоположение на София летище го прави топ дестинация за туристите, рент а кар софия летище. Аэропорт играет важнейшую роль в пассажирских и грузовых авиаперевозках на Балканском полуострове. Ако пристигате със самолет на летище София, Варна Национален.\nНа рент а кар софия летище под 25 г. Изпрати ни снимка от пътешествието си в България и спечели една от страхотните ни ежемесечни награди - безплатна кола под наем. София - Летище безплатна доставка x. Анатолий Желев.\nФакти за коли под наем в София Летище\nКъде живеете? Музеят разказва историята на България от древността до наши дни. Compare with. Сдържан интериор, който е украсен с цветни стенописи и икони, които са написани в периода от XI до XIV век.\nИзтриването на лични данни може да бъде извършено чрез попълване на формуляр? Адрес: На разклона за Несебър Гл. Освен това в града се провеждат много събития от всякакъв характер- конце.\nАлесия 24.07.2019 в 17:39 Отговор\nИ тези места в гр.


Публикувано от Vicho Baltazar юли 02, 2014\nGenre: Progressive Metal, Sludge Metal, Alternative Metal, Heavy Metal\nПредупреждавам, това ревю ще е поредната възхвала на Mastodon. Изчерпахме се с превъзнасянията покрай бандата, която след предния The Hunter (2011) остави всички с отворени усти и обра десетки награди. The Hunter почти единодушно бе избран за албум на годината, при това в конкуренцията на Unto The Locust и In Waves. Банално е, досадно е вече, но какво да направим – Mastodon са зверски добри.\nНека просто си пуснем новия (и шести в дискографията им) Once More ‘Round The Sun. Още от първите секунди на отварящата ‘Tread Lightly’ става ясно, че това е поредния шедьовър с марката Mastodon. Обикновено след постижение като The Hunter следват няколко неуспешни опити, които довеждат и до упадъка на дадена банда. Нищо подобно, OM’RTS е също толкова перфектен (ако не и повече), колкото и неговият предшественик.\nMastodon остават верни на уникалния прогресив звук, мощни рифове и оригинални мелодии в музиката си. А музиката на Mastodon е една от може би най-чистите, красиви и фини дефиниции на изкуството в днешно време. Изпипани до най-най-малкият детайл, всяка нота, всеки преход, всеки тон носи собствен заряд, идея и епичност.\nИ подобно на всеки друг техен албум, пичовете са далеч от общоприетите идеи за масовост, комерсиалност и достъпност. В песните им няма да чуете безсмислено крещене и врещене в опит да се втежни звученето, няма да забележите и лигави напеви, които да се харесат на масовия вкус. Няма да прочетете текстове за погребения, Скандинавски богове, дракони, тийн драми и самота, напук на тенденциите. Няма да видите маски, гримове, шипове, излишни ефекти. Просто музика – трудна, особена и красива.\nДо някаква степен Mastodon успяха да постигнат нещо, което никоя друга банда до сега не е постигала – да обедини метъл феновете. Поне по това, което съм виждал и чувал, няма адекватен метъл фен, който да каже нещо лошо за Mastadon. Дори да не са в топ 5 любими банди на повечето хора (поради липсата на хитовост може би), то няма фен, който да не ги е чувал и не ги уважава.\nМузиката на Mastodon е трудно смилаема и това винаги ще ги държи леко настрана от мейнстрийма в Америка и Европа. Въпреки това, бандата се радва на подкрепата на хиляди фенове по целия свят и се превърнаха в абсолютни любимци на тълпата по водещите фестивали (при това не като водещи хедлайнери).\nНяма да влизам в повече детайли за музикални качества, гениалност на всеки един от изумителните музиканти/композитори/певци в бандата, свръхдозата от епичност и оригиналност във всяка една от песните в Once More ‘Round The Sun – тепърва ще бъдете засипани от подобни материали във всяка една метъл медия.\nЗа финал ще споделя само, че Mastodon са толкова епични, легендарни, мистериозни, мощни и големи, колкото и мастадонтите в онази компютърна класика Syberia. Този албум е просто подарък и му пиша "само" 9/10 единствено, защото бандата вече вдигна летвата безумно много и Once More 'Round The Sun е това, което всички очаквахме - предвидим шедьовър.\nПрепоръчителни песни: Thread Lightly Feast Your Eyes The Motherload Aunt Lisa High Road


Билки, които ще се справят с повръщането | Design-lamqta's Blog\nБилки, които ще се справят с повръщането\nIn Билколечение и народна медицина, Повръщане on November 12, 2008 at 5:21 pm\nДве супени лъжици ситно нарязани стръкове от ГРАДИНСКА ЧУБРИЦА се заливат с 1/2 л вряща вода и се оставят да киснат 1 час. Течността се прецежда и от нея се пие по 1 винена чаша 3 пъти дневно преди ядене.\nИзползва се и прясно изцеден СОК ОТ ЗЕЛЕ. Пие се по 1/2 кафена чашка 2-3 пъти дневно преди ядене.\nДве супени лъжици ситно нарязани листа или стръкове от МАТОЧИНА се заливат с 1/2 л вряща вода и се оставят да киснат 2 часа. От прецедената запарка се пие по 1 винена чаша 3 пъти на ден.\nОтлично средство против гадене и повръщане е сокът от МОРКОВИ, смесен с малко ДЖИНДЖИФИЛ. Четири моркова и 1 парченце (2 см) пресен джинджифилов корен се почистват и се изцеждат в сокоизтисквачка. Сокът се пие веднага.\nЕдна препълнена чаена лъжичка стрити плодче та от КОРИАНДЪР се заливат с 1/4 л кипяща вода и се оставят да престоят 4 часа. Запарката се прецежда и се изпива преди хранене. Прилага се 3 пъти на ден\nЕдна чаена лъжичка ситно стрити сушени листа от ДЖОДЖЕН се заливат с 1/4 л вряла вода и се варят 1-2 минути, след което се оставят да киснат 1 час. Запарката се прецежда и от нея се пие по 1 супена лъжица през половин час. Това средство е особено подходящо против повръщане при малки деца.\nВземат се 10 г СИНЯЖЛЪ ЧКА, 15 г МАГДАНОЗ и 15 г семе от КОПЪР и се варят 25-30 минути в 1 л вода. Отварата се оставя да се утаи, прецежда се и се пие студена, като се приема по 1 кафена чашка сутрин, обед и вечер. На деца се дава по 1 чаена лъжичка.\nProbvala sam ovarata it NAR naistina dejstva!\nAnonymous 13 November 2008 at 6am\n« Before Билки при газове и подуване на корема November 12, 2008\nAfterЛечение на ТУМОР НА ЯЙЦАТА (ТЕСТИКУЛИТЕ) У МОМЧЕТАТА по П.Димков November 13, 2008 »


» Горещи зимни коктейли\nПрез зимата горещите коктейли не само сгряват тялото, но и подобряват настроението. Един от най-вкусните коктейли, подходящи за зимата, е топлият шоколад с бонбон маршмелоу.\nЗа една порция са необходими 300 милилитра мляко, 50 грама натурален шоколад, 1 чаена лъжичка пудра захар, 2 бонбона маршмелоу. Разтопете шоколада в купичка над тенджера с вряща вода.\nЗагрейте млякото до кипване на бавен огън. Свалете от огъня, добавете шоколада и пудрата захар и разбийте с телче за разбиване на яйца. Сложете бонбоните маршмелоу във висока чаша и залейте с шоколадовото мляко.\nПрез зимата е актуален топлият ябълков пунш с подправки. За приготвянето му са необходими 1 литър ябълков сок, 1 чаена лъжичка канела, 1 нарязан на резенчета лимон.\nЗагрейте ябълковия сок на бавен огън, докато кипне. Добавете подправките, по желание можете да добавите и няколко ябълкови резенчета заедно с кората. Сервирайте пунша топъл.\nВкусен зимен коктейл е портокаловият топъл шоколад. За приготвянето на две порции са необходими 2 чаени чаши прясно мляко, 120 грама натурален шоколад, 3 лентички портокалова кора с дължина 4 сантиметра, половин чаена лъжичка\nразтворимо кафе, щипка индийско орехче.\nСмесете всички продукти в тенджера и разбърквайте на бавен огън, докато не се стопи шоколадът. Тогава усилете котлона и оставете да кипне, след което веднага свалете от котлона.\nРазбийте с телче за разбиване на яйца до образуване на пяна. Върнете на котлона и оставете да кипне една секунда. Свалете и отново разбийте. Сервирайте топло, като украсите чашите с по две лентички портокалова кора.\nПрез зимата е актуално кафето с черен пипер. За приготвянето му са необходими прясно смляно кафе, черен пипер на върха на ножа, половин щипка сол и масло на върха на ножа.\nКафето се сварява в джезве, добавя се черният пипер и солта. Добавя се и маслото, разбърква се и след като се утаи, се сервира.\nсупер идей иерси много